רוקה סנטה קרוס

**רוקה לואיס סנטה קרוס קנטרו** (בספרדית: **Roque Luis Santa Cruz Cantero**; נולד ב-16 באוגוסט 1981 באסונסיון) הוא כדורגלן פרגוואי המשחק בעמדת החלוץ בליברטד. לסנטה קרוס 111 הופעות במדי נבחרת הלאומית של פרגוואי, בה הוא נחשב לשיאן ההבקעות עם 32 שערים.

## קריירה

### קלוב אולימפיה
סנטה קרוס הצטרף למחלקת הנוער של המועדון המקומי קלוב אולימפיה בגיל 9. הוא היה הכובש המצטיין של הקבוצות הצעירות במשך מספר שנים, עד שמאמן הקבוצה הבוגרת של אולימפיה, לואיס קוביז'ה, זימן אותו להתאמן עם שחקני קבוצת הבוגרים כבר בגיל 15. את הופעת הבכורה הרשמית שלו בקבוצה הבוגרת ערך סנטה קרוס ב-27 ביולי 1998, במשחק הדרבי נגד קבוצת קרו פורטניו, בגיל 16. סנטה קרוס הפגין יכולת מרשימה במדי אולימפיה, והוביל את הקבוצה לזכייה באליפות פרגוואי בשנים 1998 ו-1999, ואף זכה בתואר האישי של כדורגלן השנה בפרגוואי.

### באיירן מיכנן
לאחר שהצליח רבות במדי אולימפיה ונבחרת פרגוואי, קבוצת באיירן מינכן הגרמנית הבחינה בכישרונו של סנטה קרוס, וצירפה אותו לשורותיה בקיץ 1999. סנטה קרוס לא הצליח להתבלט במדי באיירן מינכן - על אף שכבש חמישה שערים בעונתו הראשונה בקבוצה, , הוא סבל בעונות הבאות ממספר פציעות, ונאלץ להתמודד בתחרות קשה על מקומו בהרכב באיירן עם החלוצים הגרמנים הקשוחים, מה שהגביל את תרומתו לקבוצה.

אף על פי כן, סנטה קרוס היה חלק מההצלחה של קבוצת באיירן מינכן, שזכתה בדאבל של אליפות גרמניה והגביע הגרמני, בליגת האלופות ובגביע הביניבשתי.

### בלקברן רוברס
בעונת  עבר סנטה קרוס לבלקברן רוברס האנגלית תמורת 3.5 מיליון ליש"ט, וחתם על חוזה לארבע שנים במועדון. הוא הבקיע שער כבר במשחקו הראשון בפרמייר ליג, זמן קצר לאחר שנכנס כמחליף. הוא המשיך את יכולתו הטובה עם שלושער בהפסד קבוצתו לוויגאן את'לטיק, ובכך היה לשחקן הראשון באנגליה מזה עשר שנים שמבקיע שלושער עבור קבוצה מפסידה. הוא זכה בתואר אישי של שחקן החודש בפרמייר ליג בדצמבר 2007, וסיים בהצלחה את עונתו הראשונה בבלקברן, עם 19 שערים. הוא נבחר לשחקן העונה של המועדון.

### מנצ'סטר סיטי
במהלך העונה שלאחר מכן הציעה קבוצת מנצ'סטר סיטי, בבעלות חברת השקעות מאבו דאבי, לבלקבורן להעביר לשורותיה את סנטה קרוס. לאחר משא ומתן מתמשך, עבר סנטה קרוס למנצ'סטר בקיץ 2009, תמורת סכום גבוה של 17.5 מיליון ליש"ט.

#### השאלה לבלקבורן
בינואר 2011 חזר סנטה קרוס לבלקבורן בהשאלה עד סיום העונה.

#### השאלה לריאל בטיס
לאחר שלא הצליח להשתלב בבלקבורן, וסיטי עדיין התעקשו להשאילו, סנטה קרוס הושאל לריאל בטיס, העולה החדשה לליגה הספרדית הראשונה.

### קרוס אסול
ב-22 בדצמבר 2014 חתם בקבוצה המקסיקנית קרוס אסול אלופת צפון ומרכז אמריקה.

#### השאלה למאלגה
בשנת 2015 הושאל למאלגה.

### קלוב אולימפיה
ב-11 ביוני 2016 חזר לקלוב אולימפיה.

### ליברטד
ב-2022 חתם בליברטד.

## נבחרות פרגוואי
סנטה קרוס נכנס לתודעה העולמית כאשר שיחק עם נבחרת פרגוואי עד גיל 20 בגביע העולם לנוער ב-1999, שבו הרשים מאוד את ראשי הנבחרת הפרגוואינית וכבש שלושה שערים. יכולתו הטובה בנבחרת הצעירה הובילה לזימונו לשורות הנבחרת הבוגרת של פרגוואי כבר בגיל 17.

סנטה קרוס שיחק לראשונה עבור הנבחרת הבוגרת בקופה אמריקה ב-1999, והיה מלך השערים של נבחרתו בטורניר עם שלושה שערים. הוא סייע לנבחרתו להעפיל למונדיאל 2002, לאחר שכבש שלושה שערים במשחקי המוקדמות. הוא שיחק עם הנבחרת גם במונדיאל עצמו, וכבש שער אחד שסייע לנבחרתו להעפיל לשמינית הגמר.

השתתפותו של סנטה קרוס במונדיאל 2006 הועמדה בספק בשל פציעה בעונה שקדמה לטורניר, אך הוא הצליח להתאושש במהירות מהפציעה ולהיות מוכן בזמן למשחקי המונדיאל. הוא שיחק בכל שלושת משחקיה של פרגוואי בשלב הבתים, ואף על פי שלא הבקיע אף שער, הוא בישל שער לנלסון קואבס והציג יכולת טובה בניצחון נבחרתו 0–2 על . למרות הניצחון, פרגוואי לא הצליחה להעפיל לסיבוב השני. סנטה קרוס שיחק גם בקופה אמריקה ב-2007, וכבש שלושער בניצחון נבחרתו 0–5 נגד .

בנובמבר 2016 הודיע סנטה קרוס על פרישה מהנבחרת הלאומית לאחר שערך במדיה 111 הופעות והבקיע 32 שערים, והוא מלך השערים של הנבחרת בכל הזמנים, נכון ל-2019.

## קישורים חיצוניים

* 
* דף השחקן באתר מנצ'סטר סיטי

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני קלוב אולימפיה
קטגוריה:כדורגלני באיירן מינכן
קטגוריה:כדורגלני בלקברן רוברס
קטגוריה:כדורגלני מנצ'סטר סיטי
קטגוריה:כדורגלני ריאל בטיס
קטגוריה:כדורגלני מאלגה
קטגוריה:כדורגלני קרוס אסול
קטגוריה:כדורגלני ליברטד
קטגוריה:כדורגלני נבחרת פרגוואי
קטגוריה:כדורגלני קופה אמריקה 1999
קטגוריה:כדורגלני מונדיאל 2002
קטגוריה:כדורגלני מונדיאל 2006
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:ספורטאים פרגוואים בגרמניה
קטגוריה:ספורטאים פרגוואים באנגליה
קטגוריה:ספורטאים פרגוואים בספרד
קטגוריה:ספורטאים זרים במקסיקו
קטגוריה:פרגוואים שנולדו ב-1981